CELEX: 62021TN0591
Language: hu
Date: 2021-09-16 00:00:00
Title: T-591/21. sz. ügy: 2021. szeptember 16-án benyújtott kereset – Apart kontra EUIPO – S. Tous (Medve körvonalának ábrázolása)

2021.11.15.   
            
            
               HU
            
            
               Az Európai Unió Hivatalos Lapja
            
            
               C 462/54
            
         
      2021. szeptember 16-án benyújtott kereset – Apart kontra EUIPO – S. Tous (Medve körvonalának ábrázolása)
      (T-591/21. sz. ügy)
      (2021/C 462/66)
      A keresetlevél nyelve: angol
      
         Felek
      
      
         Felperes: Apart sp. z o.o. (Suchy Las, Lengyelország) (képviselő: J. Gwiazdowska ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: S. Tous, SL (Manresa, Spanyolország)
      
         Az EUIPO előtti eljárás adatai
      
      
         A vitatott védjegy jogosultja: a fellebbezési tanács előtti eljárásban részt vevő másik fél
      
         A vitatott védjegy: európai uniós ábrás védjegy (Medve körvonalának ábrázolása) – 8 127 128. sz. európai uniós védjegy
      
         Az EUIPO előtti eljárás: törlési eljárás
      
         A megtámadott határozat: az EUIPO ötödik fellebbezési tanácsának 2021. július 6-án hozott határozata (R 222/2020-5. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  teljes egészében helyezze hatályon kívül a megtámadott határozatot, illetve változtassa meg a határozatot oly módon, hogy az törölje a 8 127 128. sz. védjegyet;
               
            
                  —
               
               
                  másodlagosan teljes egészében helyezze hatályon kívül a megtámadott határozatot, és utalja vissza az ügyet a fellebbezési tanács elé;
               
            
                  —
               
               
                  az EUIPO-t és a S. Tous, SL-t kötelezze a fellebbezési eljárásban és a Törvényszék előtti eljárásban felmerülő költségek viselésére.
               
            
         Jogalapok
      
      
                  —
               
               
                  A 207/2009 tanácsi rendelet 7. cikke (1) bekezdése b) pontjának megsértése;
               
            
                  —
               
               
                  a 207/2009 tanácsi rendelet 7. cikke (1) bekezdése e) pontja i. és iii. alpontjának megsértése;
               
            
                  —
               
               
                  a 207/2009 tanácsi rendelet 7. cikke (1) bekezdése d) pontjának megsértése
               
            
                  —
               
               
                  az (EU) 2017/1001 európai parlamenti és tanácsi rendelet 94. cikke (1) bekezdésének és 95. cikke (1) bekezdésének megsértése a vitatott védjegy formájára vonatkozó megállapítások indokolásának elmaradása miatt;
               
            
                  —
               
               
                  az Európai Unió Alapjogi Chartája 20. cikkének, 41. cikke (1) bekezdésének és (2) bekezdése a) és c) pontjának megsértése, különösen a meghallgatáshoz való jog, az igazgatási szervek döntéseik indokolására való kötelezettségének, a megfelelő ügyintézés, a jogbiztonság és az egyenlő bánásmód elvének megsértése.